KKP ควง HTC ร่วงหนัก รับเครื่องหมาย XD วันแรก
KKP ควง HTC ร่วงหนัก รับเครื่องหมาย XD วันแรก
KKP ควง HTC ร่วงหนัก รับเครื่องหมาย XD วันแรก
4 ก.ย. 2562

ผู้สื่อข่าวรายงานว่า ล่าสุด ณ เวลา 10.05 น. ราคาหุ้น ธนาคารเกียรตินาคิน จำกัด (มหาชน) หรือ KKP อยู่ที่ระดับ 69.75 บาท ลบ 2 บาท หรือ 2.79% สูงสุดที่ 70.25 บาท ต่ำสุดที่ 69.50 บาท ด้วยมูลค่าซื้อขาย 87.87 ล้านบาท
ส่วนราคาหุ้น บริษัท หาดทิพย์ จำกัด (มหาชน) หรือ HTC อยู่ที่ระดับ 22.60 บาท ลบ 0.80 บาท หรือ 3.42% สูงสุดที่ 22.60บาท ต่ำสุดที่ 22.50 บาท ด้วยมูลค่าซื้อขาย 1.96 ล้านบาท
ทั้งนี้ราคาหุ้น KKP และ HTC ปรับตัวลง หลังขึ้นเครื่องหมาย XD วันนี้ (4 ก.ย.) เป็นวันแรก โดย KKP เตรียมจ่ายปันผลจากงวดดำเนินงานวันที่ 1 ม.ค. 2562 ถึงวันที่ 30 มิ.ย. 2562  และกำไรสะสม เป็นเงินสด 1.50 บาท กำหนดจ่ายเงินวันที่ 20 ก.ย.2562 ส่วน HTC ตรียมจ่ายปันผลจากงวดดำเนินงานวันที่ 1 ม.ค. 2562 ถึงวันที่ 30 มิ.ย. 2562 เป็นเงินสด 0.78 บาท กำหนดจ่ายเงินวันที่ 19 ก.ย.2562
อนึ่ง การขึ้นเครื่องหมาย XD นั้น หมายความว่านักลงทุนที่ซื้อหุ้นในวันนี้จะไม่ได้สิทธิรับเงินปันผล ดังนั้นการที่นักลงทุนเข้าซื้อหุ้นที่ติดเครื่องหมาย XD ในวันที่ขึ้นเครื่องหมาย XD อาจทำให้นักลงทุนได้รับผลตอบแทนน้อย และการขึ้นเครื่องหมาย XD จะกระทบต่อราคาหุ้นในทางลบ ซึ่งหลังจากวันขึ้นเครื่องหมาย XD ราคาหุ้นมักปรับตัวลงด้วยจำนวนเงินที่จ่ายปันผล